CELEX: 32013R0863
Language: et
Date: 2013-09-05 00:00:00
Title: Komisjoni rakendusmäärus (EL) nr 863/2013, 5. september 2013 , teatavate kaupade klassifitseerimise kohta kombineeritud nomenklatuuris

7.9.2013   
            
            
               ET
            
            
               Euroopa Liidu Teataja
            
            
               L 240/17
            
         KOMISJONI RAKENDUSMÄÄRUS (EL) nr 863/2013,
   5. september 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. september 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode (nn reaalajakellamoodul), milles on monoliit-integraallülitus ja kvartskristall monteeritud metallraamile ja paigutatud plastkesta mõõtmetega umbes 10 × 7 × 3 mm.
                  Toode töötab võnkesagedusel 32,768 kHz ja toitepingel 2,7–3,6 V. Sellel on digitaalne väljundsignaal.
                  Toodet kasutatakse mitmesugustes seadmetes kellasignaali allikana ajaintervallide määramiseks.
                  
                      (1) Vt foto.
               
               
                  9114 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkuse 1 punktiga n ning CN-koodide 9114 ja 9114 90 00 sõnastusega.
                  Kuna toode sisaldab nii monoliit-integraallülitust kui ka kvartskristalli, ei vasta see grupi 85 märkuses 8 b sätestatud tingimustele. Seepärast ei või toodet klassifitseerida rubriiki 8542.
                  Toode annab kellasignaali ajaintervallide määramiseks ning see on grupi 91 funktsioon.
                  Samuti ei või toodet klassifitseerida rubriiki 9110, sest tootel ei ole kõiki komponente, mis võimaldaks seda käsitada mittekomplektse kellamehhanismina ning see ei ole monteeritud (Vt ka HSi selgitavad märkused, rubriik 9110, kolmas lõik).
                  Seepärast tuleb toode klassifitseerida CN-koodi 9114 90 00 alla kella muu osana (vt ka HSi selgitavad märkused, rubriik 9114, (A), punkt 8).
               
            
         
      
         (1)  Foto on üksnes illustratsiooniks.